APSTIPRINĀTS

VSIA „Paula Stradiņa klīniskā universitātes slimnīca”

iepirkuma komisijas

2016.gada 11.janvāra sēdē

(protokols Nr.1)

**IEPIRKUMA**

**„Informācijas sistēmu un drošības pārvaldības pakalpojuma nodrošināšana**

**VSIA „Paula Stradiņa klīniskā universitātes slimnīca” vajadzībām”**

**(identifikācijas Nr. PSKUS 2016/5)**

**NOLIKUMS**

Iepirkums tiek rīkots Publisko iepirkumu likuma 8.2 panta noteiktajā kārtībā

**1. Pasūtītājs**

Valsts sabiedrība ar ierobežotu atbildību „Paula Stradiņa klīniskā universitātes slimnīca”, reģistrācijas Nr.40003457109, Pilsoņu iela 13, Rīga, LV-1002.

**2.** **Kontaktpersona**

Par iepirkuma dokumentāciju un organizatoriska rakstura informāciju – Eva Sokolova, tālrunis 67069736, fakss 67095312, e-pasta adrese: [eva.sokolova@stradini.lv](mailto:eva.sokolova@stradini.lv).

**3.** **Informācija par iepirkuma priekšmetu**

* 1. Informācijas sistēmu un drošības pārvaldības pakalpojuma nodrošināšana VSIA „Paula Stradiņa klīniskā universitātes slimnīca” vajadzībām (turpmāk – Pakalpojumi) saskaņā ar Tehnisko specifikāciju (Nolikuma 1.pielikums).
  2. Pakalpojuma apraksts un apjoms ir noteikts nolikuma Tehniskajā specifikācijā (Nolikuma 1.pielikums) (turpmāk – Tehniskā specifikācija).
  3. Līguma darbības termiņš – 24 (divdesmit četri) mēneši no līguma spēkā stāšanās dienas.
  4. Iepirkuma priekšmets nav sadalīts daļās.
  5. Pretendents nedrīkst iesniegt piedāvājuma variantus.
  6. CPV kods: 79417000-0 (Drošības konsultāciju pakalpojumi).

**4. Iepirkuma identifikācijas Nr.** PSKUS 2016/5.

**5. Informācijas apmaiņas kārtība**

5.1. Informāciju par iepirkumu Pasūtītājs publicē savā mājas lapā internetā <http://www.stradini.lv> sadaļā Iepirkumi.

* 1. Ieinteresēto piegādātāju pienākums ir pastāvīgi sekot mājas lapā publicētajai informācijai.
  2. Pasūtītājs sniegs atbildes uz ieinteresēto piegādātāju uzdotajiem jautājumiem un sniegs papildu informāciju par iepirkuma dokumentācijā iekļautajām prasībām, ja ieinteresētie piegādātāji būs uzdevuši jautājumus vai pieprasījuši papildu informāciju, ne vēlāk kā 3 (trīs) darba dienas pirms piedāvājumu iesniegšanas termiņa beigām.

1. **Piedāvājuma iesniegšana**
   1. Piedāvājums jāiesniedz līdz **2016.gada 22.janvārim, plkst. 11:00**.
   2. Piedāvājums jāiesniedz personīgi vai nosūtot pa pastu.
   3. Iesniegšanas vieta – valsts sabiedrības ar ierobežotu atbildību „Paula Stradiņa klīniskā universitātes slimnīca”, turpmāk – PSKUS, Iepirkumu daļā, Pilsoņu ielā 13, Rīgā, 2.korpusa 2.stāvā.
   4. Pasta sūtījumam jābūt nogādātam nolikuma 6.3.punktā norādītajā adresē līdz nolikuma 6.1.punktā noteiktajam termiņam un par to pilnu atbildību uzņemas iesniedzējs.
   5. Piedāvājums, kas iesniegts pēc minētā termiņa, neatvērts tiks atdots vai nosūtīts atpakaļ iesniedzējam.
   6. Iesniegtais piedāvājums, izņemot Noteikumu 6.5.punktā noteikto gadījumu, ir Pasūtītāja īpašums un netiek atdots atpakaļ pretendentam.
   7. Pēc piedāvājumu iesniegšanas termiņa beigām pretendents nevar savu piedāvājumu grozīt.
2. **Piedāvājuma noformēšana**
   1. Pretendentam jāiesniedz viens piedāvājuma oriģināls (papīra formā), kā arī jāpievieno tā elektroniskais eksemplārs *\*.pdf, \*.xls, \*.doc* formātā, izmantojot elektronisko datu nesēju. Uz piedāvājuma oriģināla (papīra formā) norāda atzīmi „ORIĢINĀLS” un uz elektroniskā eksemplāra attiecīgi norāda atzīmi “KOPIJA”.
   2. Piedāvājums pretendentam jānoformē un jāiesniedz vienā iesietā sējumā. Sējumā dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu. Uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, uz kuras jānorāda cauršūto lapu skaits, ko ar savu parakstu apliecina pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām, vai šīs personas pilnvarota persona, pievienojot atbilstoši noformētu pilnvarojuma dokumenta oriģinālu vai tā apliecinātu kopiju.
   3. Piedāvājums iesniedzams aizlīmētā iepakojumā, uz kura jānorāda:

* Pasūtītāja nosaukums un juridiskā adrese;
* pretendenta nosaukums, reģistrācijas numurs, juridiskā adrese, tālrunis, fakss,;
* atzīme: „Piedāvājums iepirkumam „Informācijas sistēmu un drošības pārvaldības pakalpojuma nodrošināšana VSIA „Paula Stradiņa klīniskā universitātes slimnīca” vajadzībām”, iepirkuma identifikācijas Nr. PSKUS 2016/5”;
* atzīme: „Neatvērt līdz 2016.gada 22.janvārim plkst.11:00”.
  1. Piedāvājums sastāv no Nolikuma 10., 11. un 12.punktā noteiktajiem dokumentiem.
  2. Piedāvājuma dokumentiem jābūt skaidri salasāmiem, bez labojumiem.
  3. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno tulkojums latviešu valodā. Ja Pretendents piedāvājumā iesniedz dokumenta/-u tulkojumu/-us, tulkojuma/-u pareizība ir jāapliecina. Par dokumentu tulkojuma atbilstību oriģinālam atbild Pretendents.
  4. Dokumentu kopijas jāapliecina normatīvajos aktos noteiktajā kārtībā. Iesniedzot piedāvājumu, piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
  5. Pretendents iesniedz parakstītu piedāvājumu. Piedāvājumu paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstošas pilnvaras oriģinālu vai apliecinātu kopiju.
  6. Ja pretendents piedāvājumā iekļauj informāciju, kas satur komercnoslēpumu, pretendents to norāda piedāvājumā.

1. **Pretendentu atlases prasības**

8.1. Attiecībā uz pretendentu nepastāv Publisko iepirkumu likuma 8.2 panta piektās daļas 1., 2. vai 3.punktā noteiktie pretendentu izslēgšanas nosacījumi, t.i., pasūtītājs izslēdz pretendentu no dalības iepirkumā jebkurā no šādiem gadījumiem:

8.1.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

8.1.2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;

8.1.3. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi Nolikuma 8.1.1. un 8.1.2.punktā minētie nosacījumi.

|  |  |
| --- | --- |
| **9. Pretendenta kvalifikācijas prasības** | **10. Pretendentam jāiesniedz šādi pretendenta kvalifikāciju apliecinoši dokumenti** |
| 9.1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, normatīvajos aktos noteiktajos gadījumos. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība). | 10.1. Pretendenta parakstīts pieteikums dalībai iepirkumā, kurš sagatavots saskaņā ar Nolikuma 2.pielikumā pievienoto formu. Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām Ja pretendenta piedāvājumu paraksta pilnvarota persona, tad jāpievieno pilnvara vai tā apliecināta kopija. |
| 9.2. Pretendenta vidējais gada (neto) finanšu apgrozījums pēdējos 3 (trīs) gados (t.i., 2013., 2014. un 2015.gadā), ir ne mazāks kā EUR 53 000,00.  Ja Pretendents ir dibināts vēlāk, tad Pretendenta finanšu apgrozījumam jāatbilst augstāk minētajai prasībai attiecīgi īsākā laika periodā. | 10.2. Pretendenta rakstisks aprēķins par finanšu apgrozījumu, saskaņā ar Nolikuma 3.pielikumā noteikto formu, klāt pievienojot peļņas – zaudējumu aprēķinu par katru norādīto finanšu gadu. Par 2015.gadu drīkst iesniegt finanšu operatīvos datus. |
| 9.3. Pretendents var balstīties uz trešo personu iespējām, lai izpildītu prasības attiecībā uz pretendenta finansiālo stāvokli.  Ja pretendents balstās uz trešās personas finanšu iespējām, tad pretendentam un attiecīgajai trešajai personai jāiesniedz piedāvājums kā personu apvienībai. | 10.3. Ja piedāvājumu iesniedz personu apvienība, tad personu apvienības dalībniekiem ir jābūt solidāri atbildīgiem par līguma izpildi un jāpierāda pasūtītājam, ka viņu rīcībā būs nepieciešamie resursi, iesniedzot šo personu apvienības dalībnieku apliecinājumu un Līgumu (vienošanos) par sadarbību konkrētā līguma izpildē.  Līgumā (vienošanās) jāiekļauj šāda informācija:  10.3.1. piegādātāju apvienības dibināšanas mērķis un līguma darbības (spēkā esamības) termiņš;  10.3.2. apliecinājums, ka visi dalībnieki ir solidāri atbildīgi par Līguma izpildi gadījumā, ja Pretendentam tiks piešķirtas Līguma slēgšanas tiesības, norādot katra dalībnieka Līguma darbu daļu un tās Līgumcenu;  10.3.3.informācija par piegādātāju apvienības vadošo dalībnieku;  10.3.4.pilnvarojumu dalībniekam, kurš tiesīgs rīkoties visu personas dalībnieku vārdā un to vietā, norādot dalībnieka pilnvarotās personas ieņemamo amatu, vārdu un uzvārdu;  10.3.5.apliecinājumu, ja piegādātāju apvienībai tiks piešķirtas Līguma slēgšanas tiesības, ka tā līdz Līguma noslēgšanai izveidosies un tiks reģistrēta Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, normatīvajos aktos noteiktajos gadījumos kā personālsabiedrība 15 (piecpadsmit) dienu laikā. |
| 9.4. Pretendentam, iepriekšējo 3 (trīs) gadu laikā (t.i. 2013., 2014. un 2015.gadā) ir bijusi pieredze – ir realizējis vismaz 3 (trīs) projektus, kuru ietvaros ir nodrošināta informācijas sistēmu drošības pārvaldības pakalpojumu sniegšana, no kuriem vismaz 1 (viena) projekta ietvaros ir nodrošināta drošības pārvaldības pakalpojumu sniegšana organizācijai, kuras pārziņā atrodas valsts informācijas sistēma. | 10.4. Lai apliecinātu Nolikuma 9.4.punkta izpildi, pretendentam jāiesniedz Pretendenta sagatavots pieredzes saraksts, saskaņā ar Nolikuma 3.pielikumā pievienoto formu, klāt pievienojot pasūtītāju pozitīvas atsauksmes par sarakstā norādītajiem pakalpojumiem. |
| 9.5. Pretendentam jānodrošina, ka līguma izpildē piedalās kvalificēts un pieredzējis personāls.  Katra piesaistītā persona var pildīt ne vairāk kā 1 (viena) speciālista lomu pakalpojuma izpildē.  Visu speciālistu zināšanām latviešu valodas zināšanas sapratnē, runāšanā un rakstīšanā ir jābūt ne zemākām kā C1 līmenī, atbilstoši Eiropas valodas līmeņu novērtējuma metodika. | 10.5. Pretendenta piedāvātā personāla saraksts, saskaņā ar Nolikuma 4.pielikuma veidni, klāt pievienojot Pretendenta apliecinājumu par Pretendenta piesaistīto speciālistu latviešu valodas zināšanām. |
| 9.6. Pretendentam līguma izpildē jānodrošina vismaz 1 (viens) **projekta vadītājs**, kurš ir ieguvis augstāko izglītību informācijas tehnoloģiju (IT) jomā. Un kuram ir:  9.6.1. starptautiski atzīta sertifikācija projektu vadības nodrošināšanā (PMP, PRINCE2 practitioner vai līdzvērtīga sertifikācija, vai līdzvērtīga (ekvivalenta) akadēmiskā izglītība projektu vadības jomā;  9.6.2. straptautiski atzīta sertifikācija publiskās pārvaldes informācijas tehnoloģiju pārvaldībā (CGEIT vai līdzvērtīga sertifikācija);  9.6.3. starptautiski atzīta sertifikācija informācijas sistēmu risku pārvaldībā (CRISC, M\_o\_R vai līdzvērtīga sertifikācija);  9.6.4. starptautiski atzīta sertifikācija drošības ielaušanās testos (CEH, GPEN vai līdzvērtīga sertifikācija).  Un kuram ir pieredze: iepriekšējos 3 (trīs) gados (t.i., 2013., 2014. un 2015.gadā) ir vadījis vismaz 3 (trīs) projektus, kuru ietvaros ir nodrošināta informācijas sistēmu drošības pārvaldības pakalpojumu sniegšana, no kuriem vismaz 1 (viena) projekta ietvaros ir nodrošināta drošības pārvaldības pakalpojumu sniegšana organizācijai, kuras pārziņā atrodas valsts informācijas sistēma. | 10.6. Informācija par piedāvāto speciālistu jānorāda Nolikuma 5.pielikumā, klāt pievienojot izglītību un kvalifikāciju apliecinošo dokumentu kopijas. |
| 9.7. Pretendentam līguma izpildē jānodrošina vismaz 1 (viens) **informācijas sistēmu drošības pārvaldības eksperts**, kurš ir ieguvis augstāko izglītību informācijas tehnoloģiju (IT) vai biznesa vadības jomā. Un kuram ir:  9.7.1. starptautiski atzīta sertifikācija informācijas sistēmu drošības pārvaldības nodrošināšanā (CISM vai līdzvērtīga sertifikācija);  9.7.2. starptautiski atzīta sertifikācija informācijas sistēmu drošības izvērtēšanā atbilstoši starptautiskā standarta ISO 27000 saimes nosacījumiem.  Un kuram ir pieredze: iepriekšējos 3 (trīs) gados (t.i., 2013., 2014. un 2015.gadā) ir realizējis vismaz 3 (trīs) projektus, kuru ietvaros ir nodrošināta informācijas sistēmu drošības pārvaldības pakalpojumu sniegšana, no kuriem vismaz 1 (viena) projekta ietvaros ir nodrošināta drošības pārvaldības pakalpojumu sniegšana organizācijai, kuras pārziņā atrodas valsts informācijas sistēma. | 10.7. Informācija par piedāvāto speciālistu jānorāda Nolikuma 5.pielikumā, klāt pievienojot izglītību un kvalifikāciju apliecinošo dokumentu kopijas. |
| 9.8. Pretendents var balstīties uz trešo personu iespējām, lai izpildītu prasības attiecībā uz pretendenta atbilstību profesionālās darbības veikšanai, kā arī prasības attiecībā uz pretendenta tehniskajām un profesionālajām spējām.  Ja pretendents balstās uz trešo personu iespējām, tad pretendents pierāda, ka viņa rīcībā būs attiecīgie resursi. | 10.8. Personas, uz kuras iespējām Pretendents balstās, rakstisks apliecinājums par piedalīšanos iepirkuma procedūrā, kā arī apliecinājums nodot Pretendenta rīcībā līguma izpildei nepieciešamos resursus (norādot konkrētus darbus, kādi tiks veikti līguma izpildes laikā), gadījumā, ja ar Pretendentu tiks noslēgts iepirkuma līgums.  Klāt jāpievieno dokuments, kas apliecina apliecinājumu parakstījušās personas tiesības pārstāvēt attiecīgo personu iepirkuma procedūras ietvaros. |
| 9.9. Pretendentam jānorāda visas personas uz kuru iespējām pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām. | 10.9. Pretendenta piesaistīto personu saraksts, norādot katrai personai nododamo līguma daļu, saskaņā ar tehnisko specifikāciju. |

1. **Tehniskais piedāvājums**
   1. Tehniskopiedāvājumu pretendentam ir jāiesniedz kā savu piedāvājumu tehniskās specifikācijas (Nolikuma 1. pielikums) izpildei.
   2. Pretendenta Tehniskajam piedāvājumam skaidri, viennozīmīgi un nepārprotami jāatspoguļo Nolikuma tehniskās specifikācijas (Nolikuma 1. pielikums) minimālo prasību izpilde.
   3. Tehnisko piedāvājumu paraksta pretendenta pārstāvis, kura pārstāvības tiesības ir reģistrētas likumā noteiktajā kārtībā, vai pilnvarotā persona, pievienojot attiecīgās pilnvaras oriģinālu vai pilnvaras apliecinātu kopiju.
2. **Finanšu piedāvājums**
   1. Finanšu piedāvājumu sagatavo atbilstoši Nolikumam pievienotajai finanšu piedāvājuma formai (Nolikuma 6.pielikums).
   2. Finanšu piedāvājumā pretendentam jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē sniegtu Tehniskajā specifikācijā minēto pakalpojumu. Pasūtītājs nemaksās nekādus pretendenta papildus izdevumus, kas nebūs iekļauti finanšu piedāvājumā.
   3. Finanšu piedāvājumā visas cenas un summas jānorāda *euro* (EUR) bez pievienotās vērtības nodokļa.
3. **Piedāvājuma vērtēšana, lēmuma pieņemšana**
   1. Iepirkuma komisija var izslēgt pretendentu no turpmākās dalības iepirkumā un tā piedāvājumu tālāk nevērtēt, ja piedāvājums nav noformēts atbilstoši nolikuma 7.punkta prasībām.
   2. Iepirkuma komisija piedāvājumu vērtēšanas laikā pārbauda pretendenta atbilstību Nolikuma 9.punktā noteiktajām prasībām pēc Nolikuma 10.punktā noteiktajiem un pretendenta iesniegtajiem dokumentiem, no publiskajām datu bāzēm iegūtās informācijas.
   3. Ja kvalifikācija neatbilst nolikuma 9.punktā noteiktajām prasībām vai nav iesniegts kāds no 10.punktā noteiktajiem kvalifikāciju apliecinošiem dokumentiem, Iepirkuma komisija lemj par piedāvājuma noraidīšanu.
   4. Vērtējot tehnisko piedāvājumu, iepirkuma komisija pārbauda, vai pretendenta iesniegtais tehniskais piedāvājums atbilst pasūtītāja prasītajai tehniskajai specifikācijai (Nolikuma 1.pielikums) un nolikuma 11.punkta prasībām.
   5. Ja pretendents nav iesniedzis tehnisko piedāvājumu vai pretendenta iesniegtais tehniskais piedāvājums neatbilst pasūtītāja prasītajai tehniskajai specifikācijai (Nolikuma 1.pielikums) un nolikuma 11.punkta prasībām, komisija lemj par piedāvājuma noraidīšanu.
   6. Piedāvājumu vērtēšanas laikā iepirkuma komisija pārbauda, vai piedāvājumos nav pieļautas aritmētiskās kļūdas. Ja aritmētiskās kļūdas tiek konstatētas, iepirkuma komisija tās izlabo un par to informē attiecīgo pretendentu.
   7. Vērtējot pretendenta piedāvājumu, komisija ņem vērā piedāvājuma kopējo vērtējamo summu bez pievienotās vērtības nodokļa.
   8. Iepirkuma komisija, attiecībā uz Pretendentu un Publisko iepirkumu likuma 8.2 panta piektās daļas 3.punktā minēto personu veic pārbaudi par Pretendenta un minētā panta piektās daļas 3.punktā minētās personas atbilstību Publisko iepirkumu likuma 8.2 panta piektās daļas 1., 2. vai 3.punktā noteiktajam.
   9. Lai pārbaudītu, vai pretendents nav izslēdzams no dalības iepirkumā Publisko iepirkumu likuma 8.2 panta piektās daļas 1., 2. vai 3.punktā minēto apstākļu dēļ, pasūtītājs:
      1. attiecībā uz Latvijā reģistrētu vai pastāvīgi dzīvojošu pretendentu un minētā panta piektās daļas 3.punktā (Nolikuma 8.1.3.punkts) minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:
4. par minētā panta piektās daļas 1.punktā (Nolikuma 8.1.1.punkts) minētajiem faktiem — no Uzņēmumu reģistra;
5. par minētā panta piektās daļas 2.punktā (Nolikuma 8.1.2.punkts) minēto faktu — no Valsts ieņēmumu dienesta. Pasūtītājs attiecīgo informāciju no Valsts ieņēmumu dienesta ir tiesīgs saņemt, neprasot pretendenta un minētā panta piektās daļas 3.punktā (Nolikuma 8.1.3.punkts) minētās personas piekrišanu.
   * 1. attiecībā uz ārvalstī reģistrētu vai pastāvīgi dzīvojošu pretendentu un minētā panta piektās daļas 3.punktā minēto personu pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un minētā panta piektās daļas 3.punktā minēto personu neattiecas minētā panta piektajā daļā noteiktie gadījumi. Termiņu izziņas iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā.
   1. Atkarībā no atbilstoši Publisko iepirkumu likuma 8.2 panta septītās daļas 1.punkta "b" apakšpunktam (Nolikuma 13.9.1. “b” apakšpunktam) veiktās pārbaudes rezultātiem pasūtītājs:
      1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un minētā panta piektās daļas 3.punktā minētajai personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro;*
      2. informē pretendentu par to, ka saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka tam vai minētā panta piektās daļas 3.punktā minētajai personai dienā, kad paziņojums par plānoto līgumu publicēts Iepirkumu uzraudzības biroja mājaslapā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai. Pretendents, lai apliecinātu, ka tam un minētā panta piektās daļas 3.punktā minētajai personai nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas par to, ka attiecīgajai personai nebija nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 *euro*. Ja noteiktajā termiņā minētais apliecinājums nav iesniegts, pasūtītājs pretendentu izslēdz no dalības iepirkumā.
   2. Ja pretendents, kuram būtu piešķiramas līguma slēgšanas tiesības, atbilst Publisko iepirkumu likuma 8.2panta piektās daļas 1., 2. vai 3.punktā norādītajiem apstākļiem, Iepirkuma komisija piedāvājumu noraida.
   3. Iepirkuma komisija izvēlas piedāvājumu, kas atbilst nolikumā izvirzītajām prasībām un ir ar viszemāko piedāvāto cenu.
6. **Līguma nosacījumi**

Pasūtītājs slēgs iepirkuma līgumu ar pretendentu, pamatojoties uz izraudzītā pretendenta iesniegto piedāvājumu, saskaņā ar nolikumā noteiktajām prasībām.

1. **Pretendenta pienākumi un tiesības:**
   1. Iepirkuma komisijas noteiktajā termiņā sniegt atbildes uz iepirkuma komisijas pieprasījumiem par papildus informāciju.
   2. Segt visas izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta.
   3. Pretendentam ir tiesības pārsūdzēt iepirkuma komisijas lēmumu Administratīvās rajona tiesas attiecīgajā tiesu namā pēc pieteicēja juridiskās adreses 1 (viena) mēneša laikā no lēmuma spēkā stāšanās dienas Administratīvā procesa likumā noteiktajā kārtībā.
   4. Pretendenta tiesības saskaņā ar Publisko iepirkumu likumu, nolikumu un Latvijas Republikā spēkā esošajiem normatīvajiem aktiem.
2. **Iepirkuma komisijas pienākumi un tiesības:**
   1. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
   2. Pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai pretendents izskaidro dokumentus, kas iesniegti iepirkuma komisijai.
   3. Pārbaudīt pretendentu sniegto informāciju, tai skaitā kontaktējoties arī ar pretendentu pieredzes aprakstā norādītajām kontaktpersonām, informācijas patiesuma pārbaudīšanai un atsauksmju iegūšanai.
   4. Labot aritmētiskās kļūdas pretendenta piedāvājumā, informējot par to pretendentu.
   5. Pieaicināt atzinumu sniegšanai neatkarīgus ekspertus ar padomdevēja tiesībām.
   6. Pasūtītājs ir tiesīgs pārtraukt iepirkumu, ja tam ir objektīvs pamatojums.
   7. Ja izraudzītais pretendents atsakās slēgt līgumu ar Pasūtītāju, izvēlēties nākamo piedāvājumu, kurš atbilst nolikumā izvirzītajām prasībām un ir ar nākamo zemāko cenu.
   8. Iepirkuma komisijas tiesības saskaņā ar Publisko iepirkumu likumu, nolikumu un Latvijas Republikā spēkā esošajiem normatīvajiem aktiem.

**1.pielikums nolikumam**

(ID. Nr. PSKUS 2016/5)

**TEHNISKĀ SPECIFIKĀCIJA**

**„Informācijas sistēmu un drošības pārvaldības pakalpojuma nodrošināšana**

**VSIA „Paula Stradiņa klīniskā universitātes slimnīca” vajadzībām”**

(identifikācijas Nr. PSKUS 2016/5)

|  |  |
| --- | --- |
| **Darba uzdevums** | **Darba uzdevuma izpildes detalizēts apraksts** |
| 1. Informācijas un informācijas sistēmu drošības dokumentācijas uzturēšana | * Informācijas sistēmu drošības pārvaldību aprakstošās dokumentācijas izstrāde atbilstoši Ministru kabineta 2015.gada 28.jūlija noteikumos Nr. 442 „Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” definētajām prasībām. * Nepieciešamo papildus iekšējo normatīvo aktu izstrāde attiecībā uz informācijas un informācijas sistēmu drošības pārvaldību un vadību, ja šāda nepieciešamība izriet no Pasūtītāja biznesa darbības prasībām. |
| 1. Informācijas un informācijas sistēmu ikdienas drošības pārvaldības nodrošināšana | * Definēto drošības prasību un nosacījumu ieviešanas atbalsta nodrošināšana Pasūtītāja ikdienas darbībā. * Pieejas tiesību piešķiršanas vadība un kontrole ārējām informācijas sistēmām, kuras tiek izmantotas no Pasūtītāja darbinieku puses amata pienākumu veikšanai. * Pieejas tiesību piešķiršanas vadība un kontrole attiecībā uz ārējo lietotāju iespējām izmantot Pasūtītāja pārziņā esošās informācijas sistēmas. * Nepieciešamās sarakstes veidošana un atbilžu sniegšana uz valsts pārvaldes iestāžu un citu trešo personu uzdotajiem jautājumiem attiecībā uz informācijas un informācijas sistēmu drošību. * Pasūtītāja interešu pārstāvība ar informācijas un informācijas sistēmu drošību un attīstības plānošanu saistītās darba grupās, sapulcēs vai citās formālās un neformālās tikšanās, kas skar Pasūtītāja darbību. * Informācijas un valsts informācijas sistēmu drošības incidentu izmeklēšana un pasākumu veikšana incidentu novēršanai, seku mazināšanai un situācijas normalizācijai. |
| 1. Pasūtītāja darbinieku apmācību veikšana par informācijas un informācijas sistēmu drošības jautājumiem | * Pasūtītāja darbinieku apmācību veikšana par informācijas un informācijas sistēmu aizsardzību, drošību un drošības pārvaldību. * Atbilžu sniegšana uz Pasūtītāja darbinieku uzdotajiem jautājumiem attiecībā uz informācijas un informācijas sistēmu drošību un aizsardzību visā Līguma izpildes laikā. |
| 1. Dalība Informācijas sistēmu izstrādē | * Konsultāciju un atbalsta sniegšana jaunu Pasūtītāja pārziņā esošo informācijas sistēmu ieviešanas procesā, kuru ieviešana tiks veikta līguma izpildes laikā, sniedzot konsultācijas attiecībā uz informācijas un informācijas sistēmu drošības pārvaldības jautājumiem. * Atbalsta sniegšana ar jauno informācijas sistēmu ieviešanu saistītajos jautājumos, t.sk., iepirkumu procedūru veikšanā un norisē, ņemot dalību iepirkumu procedūrās, kā piesaistītajam ekspertam, apskatot jautājumus, kas skar informācijas un informācijas sistēmu drošības pārvaldības jautājumus. |
| 1. Dalība iepirkumu procedūru veikšanā | * Konsultāciju un ieteikumu sagatavošana, kā arī līdzdalības ņemšana Pasūtītāja veikto iepirkumu procedūru nolikumu sagatavošanā, cik tālu tas attiecas uz informācijas sistēmu un tehnoloģiju piegādes nodrošināšanu un skar informācijas drošības arhitektūras vai nodrošinājuma jautājumus. * Dalība pretendentu piedāvājumu izvērtēšanā un atzinumu sagatavošana par to atbilstību Pasūtītāja izvirzītajām prasībām. |
| 1. Konsultatīvā atbalsta sniegšana | * Konsultāciju un ieteikumu sniegšana par fiziskās un loģiskās drošības pasākumiem un iespējamajiem risinājumiem to ieviešanā un/vai attīstībā. * Konsultāciju un ieteikumu sniegšana attiecībā uz Pasūtītāja iekšienē izstrādāto informācijas sistēmu tehnisko arhitektūru no drošības viedokļa. * Konsultāciju un ieteikumu sniegšana attiecībā uz Pasūtītāja iekšējā tīkla uzbūves attīstību un tā darbības pārvaldību. * Konsultāciju un ieteikumu sniegšana par informācijas sistēmu nepārtrauktas darbības nodrošināšanu un iespējamajiem risinājumiem tās uzlabošanai. * Ziņojumu sagatavošana Pasūtītāja valdei par nepieciešamajiem uzlabojumiem un attīstības pasākumiem Informācijas tehnoloģiju un sistēmu attīstībā un drošības pārvaldībā. * Līdzdalība informācijas sistēmu darbības atjaunošanas nodrošināšanā ārkārtas situāciju rašanās gadījumā. * Atzinumu sniegšana par Pasūtītāja Informācijas tehnoloģiju pārvaldības ietvaros noslēdzamajiem līgumiem un tajos ietvertajām normām attiecībā uz Pasūtītāja informācijas drošības aizsardzību un vispārējo interešu aizstāvību. |
| 1. Sniedzamo pakalpojumu apjoms un nodrošināšana | * Pakalpojuma sniedzējam jānodrošina ekspertu piesaiste iepriekš minēto pakalpojumu sniegšanā ne mazāk kā 40 stundas mēnesī. * Pakalpojuma sniegšana ietver pakalpojuma sniedzēju ekspertu darbu Pasūtītāja telpās, kā arī citu organizāciju telpās, ja tas ir saistīts ar Pasūtītāja interešu pārstāvību iepriekš minēto sniedzamo pakalpojumu ietvaros. |

**2.pielikums nolikumam**

(ID. Nr. PSKUS 2016/5)

**Pieteikums dalībai iepirkumā** *(veidne)*

**„Informācijas sistēmu un drošības pārvaldības pakalpojuma nodrošināšana**

**VSIA „Paula Stradiņa klīniskā universitātes slimnīca” vajadzībām”**

(identifikācijas Nr. PSKUS 2016/5)

**Pretendents:**

|  |  |
| --- | --- |
| nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| reģ. Nr. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| juridiskā adrese: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| pasta adrese (*ja atšķiras*): | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| telefona/faksa numurs:  e-pasts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Bankas rekvizīti:** |  |
| nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| kods: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| konts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| persona, kura tiesīga pārstāvēt pretendentu jeb pilnvarotās personas/amats/vārds/ uzvārds | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

ar šī pieteikuma iesniegšanu pretendents:

1. piesakās piedalīties iepirkumā „Informācijas sistēmu un drošības pārvaldības pakalpojuma nodrošināšana VSIA „Paula Stradiņa klīniskā universitātes slimnīca” vajadzībām” (iepirkuma identifikācijas Nr. PSKUS 2016/5);
2. apņemas sniegt Pakalpojumu atbilstoši Tehniskajai specifikācijai, piekrīt Nolikumā izvirzītajām prasībām un garantē Nolikuma izpildi, Nolikuma noteikumi ir skaidri un saprotami;
3. apliecina, ka ir Pakalpojuma sniegšanai nepieciešamā tehnika, iekārtas, instrumenti un cits tehniskais nodrošinājums;
4. apliecina, ka ir gatavs iepirkuma līguma slēgšanas tiesības piešķiršanas gadījumā noslēgt iepirkumu līgumu ar Pasūtītāju;
5. garantē, ka visa piedāvājumā sniegtā informācija un ziņas ir patiesas;
6. *piedāvājumā ietvertās dokumentu kopijas atbilst to oriģināliem****[[1]](#footnote-1)[1]****;*
7. *piedāvājumā ietvertie dokumentu tulkojumi atbilst to oriģināliem****[[2]](#footnote-2)[2]****.*

2016.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**3.pielikums nolikumam**

(ID. Nr. PSKUS 2016/5)

**Pretendenta pieredze Pakalpojumu sniegšanā**

**pēdējo 3 (triju) gadu laikā**

*(veidne)*

|  |  |  |
| --- | --- | --- |
| Pasūtītājs (nosaukums, adrese, kontaktpersona, tālrunis, adrese, e-pasts) | Pakalpojuma nosaukums un īss raksturojums | Pakalpojuma sniegšanas laiks (uzsākšanas-pabeigšanas gads/mēnesis) |
|  |  |  |
|  |  |  |
|  |  |  |
|  |  |  |
|  |  |  |

Pielikumā: atsauksmes kopā uz \_\_\_\_\_\_\_\_ lpp.

Pretendenta finansiālais stāvoklis:

|  |  |
| --- | --- |
|  | Summa EUR bez PVN |
| 2015.gads |  |
| 2014.gads |  |
| 2013.gads |  |
| **Vidējais gada:** |  |

Pielikumā: peļņas – zaudējuma aprēķins par katru norādīto finanšu gadu apliecinātas kopijas kopā uz \_\_\_\_\_\_\_\_\_\_\_ lpp.

2016.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**4.pielikums nolikumam**

(ID. Nr. PSKUS 2016/5)

**Pretendenta piedāvātā personāla saraksts**

**„Informācijas sistēmu un drošības pārvaldības pakalpojuma nodrošināšana**

**VSIA „Paula Stradiņa klīniskā universitātes slimnīca” vajadzībām”**

(identifikācijas Nr. PSKUS 2016/5)

|  |  |  |  |  |
| --- | --- | --- | --- | --- |
| Nr.p.k | Amata nosaukums līguma izpildē | Vārds, uzvārds, personas kods | Izglītības dokumenta / Sertifikāta Nr. | Izglītības dokumenta / Sertifikāta nosaukums |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |

2016.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**5.pielikums nolikumam**

(ID. Nr. PSKUS 2016/5)

**CV veidne**

1. Uzvārds:
2. Vārds:
3. Izglītība:

|  |  |  |
| --- | --- | --- |
| Izglītības iestāde | Mācību laiks (no/līdz) | Iegūtais grāds un specializācija |
|  |  |  |
|  |  |  |
|  |  |  |

1. Pašreizējais amats un galveno darba pienākumu apraksts:
2. Profesionālā pieredze:

|  |  |  |
| --- | --- | --- |
| Laiks (no/līdz) | Darba devējs vai Pasūtītājs | Amats un galveno darba pienākumu apraksts vai veicamā darba apraksts (uzņēmuma līguma gadījumā); 2012.­–2015.g. gadā |
|  |  |  |
|  |  |  |
|  |  |  |

Pielikumā: izglītības dokumenta un kvalifikācijas apliecinošo dokumentu kopijas.

|  |
| --- |
| <Vārds, uzvārds> |
| <Paraksts> |
| <Datums> |

**6.pielikums nolikumam**

(ID. Nr. PSKUS 2016/5)

**FINANŠU PIEDĀVĀJUMS** *(veidne)*

**„Informācijas sistēmu un drošības pārvaldības pakalpojuma nodrošināšana**

**VSIA „Paula Stradiņa klīniskā universitātes slimnīca” vajadzībām”**

(identifikācijas Nr. PSKUS 2016/5)

**Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_,

piedāvā sniegt pakalpojumu saskaņā ar iepirkuma “Informācijas sistēmu un drošības pārvaldības pakalpojuma nodrošināšana VSIA „Paula Stradiņa klīniskā universitātes slimnīca” vajadzībām” (identifikācijas Nr. PSKUS 2016/5) nolikuma noteikumiem par šādu cenu:

|  |  |  |  |  |  |
| --- | --- | --- | --- | --- | --- |
| **Nr.**  **p/k** | **Darbu veids** | **Mēr-**  **vie-**  **nība** | **Dau-**  **dzums** | **Cena par 1 mēnesi EUR bez PVN** | **Summa kopā EUR bez PVN** |
| 1 | Informācijas sistēmu un drošības pārvaldības pakalpojuma nodrošināšana VSIA „Paula Stradiņa klīniskā universitātes slimnīca” vajadzībām | mēnesis | 24 |  |  |
| **Kopā, EUR bez PVN** | | | | |  |
| PVN 21% | | | | |  |
| Kopā, ar PVN | | | | |  |

2016.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

1. [1] norāda, ja piedāvājumā ir ietvertas dokumentu kopijas. [↑](#footnote-ref-1)
2. [2] norāda, ja piedāvājumā ir ietverti dokumentu tulkojumi. [↑](#footnote-ref-2)